FI Euroopan unionin virallinen lehti L 139/5

KOMISSION ASETUS (EY) N:o 463/2008,

annettu 28 päivänä toukokuuta 2008,

asetuksen (EY) N:o 1484/95 oikaisemisesta siipikarjanliha-, muna- ja muna-albumiinialan edustavien hintojen, sellaisina kuin ne ovat muutettuina asetuksella (EY) N:o 346/2008, osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 5 artiklan 4 kohdan,

ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2) ja erityisesti sen 5 artiklan 4 kohdan,

ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (3) ja erityisesti sen 3 artiklan 4 kohdan,

sekä katsoo seuraavaa:

(1) Tarkastuksessa on ilmennyt virhe komission asetuksen (EY) N:o 346/2008 (4) liitteessä, jolla muutetaan siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä 28 päivänä kesäkuuta 1995 annetussa komission asetuksessa (EY) N:o 1484/95 (5) vahvistettuja siipikarjanliha-, muna- ja muna-albumiinialan edustavia hintoja. Kyseinen virhe olisi oikaistava.

(2) Koska oikaisusta johtuvat edustavat hinnat ja vakuudet ovat tuojille edulliset, olisi säädettävä tämän asetuksen soveltamisesta asetuksen (EY) N:o 346/2008 soveltamispäivästä alkaen. Vastaavien tuotekoodien osalta olisi säädettävä liikaa kannettujen tullien palauttamisesta yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (6) 236 artiklan ja komission asetuksessa (ETY) N:o 2454/93 (7) säädettyjen soveltamissäännösten mukaisesti.

(3) Asetus (EY) N:o 1484/95, sellaisena kuin se on muutettuna asetuksella (EY) N:o 346/2008, olisi oikaistava.

(4) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Oikaistaan asetuksen (EY) N:o 1484/95 liitteessä I, sellaisena kuin se on muutettuna asetuksen (EY) N:o 346/2008 liitteellä, olevat tiettyihin tuotteisiin sovellettavat edustavat hinnat ja vakuudet tämän asetuksen liitteen mukaisesti.

2 artikla

Jos tästä asetuksesta johtuvat edustavat hinnat ja vakuudet ovat tuojille edullisemmat kuin asetuksen (EY) N:o 346/2008 liitteessä olevat hinnat ja vakuudet, tullitoimipaikka, jossa tileihin kirjaaminen on tehty, palauttaa asianomaisen pyynnöstä osittain liikaa kannetut tullit kyseisistä kolmansista maista peräisin olevien ja vapaaseen liikkeeseen oikaistujen asetusten soveltamisaikana luovutettujen tuotteiden osalta. Palautushakemukset on jätettävä viimeistään tämän asetuksen voimaantuloa seuraavan kolmannen kuukauden viimeisenä päivänä ja niiden mukana on oltava ilmoitus vapaaseen liikkeeseen luovutuksesta kyseisen tuonnin osalta.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 18 päivästä huhtikuuta 2008.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä toukokuuta 2008. Komission puolesta Jean-Luc DEMARTY Maatalouden ja maaseudun kehittämisen pääosaston pääjohtaja

(1) EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 679/2006 (EUVL L 119, 4.5.2006, s. 1). Asetus (ETY) N:o 2771/75 korvataan asetuksella (EY) N:o 1234/2007 (EUVL L 299, 16.11.2007, s. 1) 1 päivästä heinäkuuta 2008.

(2) EYVL L 282, 1.11.1975, s. 77. Asetus sellaisena kuin se on viimeksi muutettuna asetuksella (EY) N:o 679/2006 (EUVL L 119, 4.5.2006, s. 1). Asetus (ETY) N:o 2777/75 korvataan asetuksella (EY) N:o 1234/2007 (EUVL L 299, 16.11.2007, s. 1) 1 päivästä heinäkuuta 2008.

(3) EYVL L 282, 1.11.1975, s. 104. Asetus sellaisena kuin se on viimeksi muutettuna asetuksella (EY) N:o 2916/95 (EYVL L 305, 19.12.1995, s. 49).

(4) EUVL L 108, 18.4.2008, s. 18.

(5) EYVL L 145, 29.6.1995, s. 47. Asetus sellaisena kuin se on viimeksi muutettuna asetuksella (EY) N:o 448/2008 (EUVL L 134, 23.5.2008, s. 15).

(6) EYVL L 302, 19.10.1992, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).

(7) EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6).